LONDÝN. Anglický The Sunday Times prišiel s tvrdením, že existujú nové dôkazy o potvrdení špekulácií, podľa ktorých Katar obišiel pravidlá Medzinárodnej futbalovej federácie (FIFA) pri voľbe dejiska majstrovstiev sveta 2022.
Britské periodikum tvrdí, že Katarčania ponúkli voličom financie na rôzne projekty v snahe uspieť v kandidatúre, čo sa krajine z Perzského zálivu napokon aj podarilo. Angličania sa snažili získať právo na zorganizovanie MS v roku 2018, vo voľbe však napokon utrpeli debakel a museli sa pozerať na radosť víťazného
The Sunday Times priniesli prepis minuloročného januárového mítingu organizačného výboru Kataru, na ktorom zástupca výkonného riaditeľa kandidatúry Ali Al-Thawadi priamo vyzval zúčastnených na obídenie regulí FIFA. Katar všetky tieto obvinenia popiera.
Olej do ohňa v súvislosti s korupciou vo svetovom futbalovom hnutí prilial aj bývalý britský minister športu David Mellor, podľa ktorého je FIFA v troskách a potrebuje kompletnú reorganizáciu.
Mellor si myslí, že 25-členný výkonný výbor FIFA, ktorý rozhoduje o dejiskách majstrovstiev sveta, by mal byť nahradený minimálne 100-členným plénom, aby "bola vôbec šanca na férové voľby".